Document ID: 31997R0314

ΚΑΝΟΝΙΣΜΟΣ (ΕΚ) αριθ. 314/97 ΤΗΣ ΕΠΙΤΡΟΠΗΣ της 20ής Φεβρουαρίου 1997 για τροποποίηση του κανονισμού (ΕΟΚ) αριθ. 94/92 σχετικά με τη θέσπιση λεπτομερών κανόνων για την εφαρμογή των ρυθμίσεων περί εισαγωγών από τρίτες χώρες, οι οποίες προβλέπονται στον κανονισμό (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2092/91 του Συμβουλίου, της 24ης Ιουνίου 1991, περί βιολογικού τρόπου παραγωγής των γεωργικών προϊόντων και των σχετικών επί των γεωργικών προϊόντων και των τροφίμων (1), όπως τροποποιήθηκε τελευταία από τον κανονισμό (ΕΚ) αριθ. 418/96 της Επιτροπής (2), και ιδίως το άρθρο 11,
Εκτιμώντας:
ότι, το άρθρο 11 παράγραφος 1 του κανονισμού (ΕΟΚ) αριθ. 2092/91 ορίζει ότι τα προϊόντα τα οποία εισάγονται από τρίτη χώρα είναι δυνατόν να τίθενται σε εμπορία μόνο εφόσον προέρχονται από τρίτη χώρα που εμφαίνεται σε κατάλογο ο οποίος καταρτίζεται σύμφωνα με τους όρους που προβλέπονται στην παράγραφο 2 του άρθρου αυτού 7 ότι, ένας τέτοιος κατάλογος περιλαμβάνεται στο παράρτημα του κανονισμού (ΕΟΚ) αριθ. 94/92 της Επιτροπής (3), όπως τροποποιήθηκε από τον κανονισμό (ΕΚ) αριθ. 522/96 (4) 7
όυι η Αργεντινή, η Ουγγαρία και η Ελβετία έχουν ζητήσει από την Επιτροπή να τροποποιήσει τους όρους της συμπερίληψής τους στον κατάλογο που προβλέπεται στο άρθρο 11 παράγραφος 1 του κανονισμού (ΕΟΚ) αριθ. 2092/91, και έχουν καταθέσει την πληροφόρηση η οποία απαιτείται σύμφωνα με το άρθρο 2 παράγραφος 2 του κανονισμού (ΕΟΚ) αριθ. 94/92 7
ότι οι Κάτω Χώρες έχουν υποβάλει αίτηση για να προστεθεί ο SKAL ως ένας από τους οργανισμούς επιθεώρησης στην Ουγγαρία 7 ότι αυτός ο οργανισμός επιθεώρησης είχε προηγουμένως αποτελέσει αντικείμενο εκτίμησης από τις Κάτω Χώρες, και η Επιτροπή είχε διαβιβάσει αυτή την αίτηση στις αρχές της Ουγγαρίας 7 ότι η Ουγγαρία συμφώνησε να συμπεριληφθεί στον προαναφερόμενο κατάλογο αυτός ο οργανισμός επιθεώρησης 7
ότι η εξέταση της πληροφόρησης που γνωστοποιήθηκε οδήγησε στο συμπέρασμα ότι οι απαιτήσεις είναι ισοδύναμες με αυτές οι οποίες απορρέουν από την κοινοτική νομοθεσία 7
ότι, για λόγους συνάφειας, είναι σκόπιμο να προβλεφθεί σ' αυτόν τον κανονισμό ένας πλήρης κατάλογος τρίτων χωρών εγκεκριμένων στο πλαίσιο του καθεστώτος του άρθρου 1 του κανονισμού (ΕΟΚ) αριθ. 2092/91 7
ότι, για τη λειτουργία του καθεστώτος σε κάθε τρίτη χώρα, πρέπει να καθοριστούν οι φορείς που είναι επιφορτισμένοι με την έκδοση του πιστοποιητικού επιθεώρησης που αναφέρεται στο άρθρο 11 παράγραφος 1 στοιχείο β) του κανονισμού (ΕΟΚ) αριθ. 2092/91 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής η οποία αναφέρεται στο άρθρο 14 του κανονισμού (ΕΟΚ) αριθ. 2092/91,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 94/92 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Μαρτίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Φεβρουαρίου 1997.

Labels: 3
17
5
6